સૌથી મોટી ચિંતા વસ્તી વિસ્ફોટ અને સતત ઝડપથી વધતી જનસંખ્યા છે. આ વસ્તી વધારાના કારણે આપણે કુદરતી સંસાધનો પર અતિશય બોજો નાખ્યો છે. આજે શહેરોમાં શુદ્ધ હવા મેળવવી પણ અશક્ય છે. દેશના પીવાના પાણીના તમામ સ્રોતો ગંભીર રીતે પ્રદૂષિત થયા છે. આપણે પ્લાસ્ટિકની બોટલોનું કે રીવર્સ ઓસ્મોસિસ (આરઓ) પદ્ધતિથી શુદ્ધ કરેલું પાણી પીએ છીએ તે પણ આરોગ્યની દૃષ્ટિએ જાખમકારક છે. શુદ્ધ પાણીનો કોઈ સ્રોત જ બચ્યો નથી. જમીનમાં રસાયણિક ખાતર અને જંતુનાશક દવાના કારણે જે સમસ્યાઓનું સર્જન થયું છે તેનો ઉકેલ કેમ કરીશું ?